دەسەگە لە بەیاننامەیگ رەسیە ئاژانس شەفەق نیوز وت: پلەی گەرمی لە ١ تا ٢ پلە ئەوەسا بەرزەو بوود، و مەزەنە کریاگە ئاسمان لە گشت ناوچەیل هەرێم کوردستان ئەو بوود، وەگەرد دەسکردن واران دویای نیمەڕو لە سلێمانی و گەرمیان و چەن ناوچەیگ کویە لە پارێزگای هەولێر، و هەمیش لە پارێزگای کەرکوک.
مەزەنەیش کریاگە ئاست وارانەگە لە سلێمانی وەشەو زیای بکەێد، وەگەرد وەفروارین کەمیگ لە ناوچەیل کویەی.
بەیاننامەگە وتیش: پلەی گەرمی مەزەنەکریاگ لە ماوەی ٤٨ ساعەت ئایندە وەیجویرەس: هەولێر ١٤ پلەی سیلیزی، سلێمانی ١١ پلەی سیلیزی، دهۆک ١٤ پلەی سیلیزی، هەڵەبجە ١٢ پلەی سیلیزی، سۆران ١٠ پلەی سیلیزی، گەرمیان ١٧ پلەی سیلیزی، زاخۆ ١٤ پلەی سیلیزی.
